PATVIRTINTA

„Diemedžio“ ugdymo centro direktoriaus

2022 m. spalio 24 d. įsakymu Nr. V1-43-(1.3)

# RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALIOS MENINĖS KŪRYBOS PARODOS „KALĖDŲ SPALVOS“

# NUOSTATAI

# I. BENDROSIOS NUOSTATOS

* 1. Respublikinės virtualios specialiųjų ugdymosi poreikių turinčių mokinių meninės kūrybos parodos ,,Kalėdų spalvos‘‘ (toliau- Paroda), skirtos specialiųjų ugdymo(si) poreikių (toliau-SUP) turintiems mokiniams, (jų tėvams, globėjams/rūpintojams, švietimo pagalbos specialistams, mokytojams, auklėtojams) nuostatai reglamentuoja parodos atsakingus vykdytojus, tikslą, uždavinius, parodos dalyvius, vykdymo tvarką ir baigiamąsias nuostatas.
  2. Parodą organizuoja ,,Diemedžio‘‘ ugdymo centro auklėtoja metodininkė Vilma Uselienė tel. +370 63557135 . Partneriai Šilutės rajono Švietimo pagalbos tarnyba.
  3. Parodos trukmė nuo 2022 m. lapkričio 3 d. iki 2022 m. gruodžio 30 d.
  4. Parodos nuostatai skelbiami [www.diemedziougdymocentras.lt](http://www.diemedziougdymocentras.lt), Facebook socialinio tinklapio ,,Specialiųjų pedagogų ir logopedų namučiai‘‘ grupės failuose.

# II. PARODOS TIKSLAS IR UŽDAVINIAI

* 1. **Parodos tikslas** – skatinti kūrybiškumą, patiriant kalėdinio laikotarpio džiaugsmą, geras emocijas, ugdyti palankią nuomonę apie vartotojiškumo mažinimą, kartu puoselėjant ir ekologinę kultūrą.
  2. **Parodos uždaviniai**:

6.1. ugdyti mokinių (asmenų) kūrybinę iniciatyvą, estetinį suvokimą;

6.2. suteikti kūrybinės sėkmės, pasitikėjimo, džiaugsmo pojūtį, lemiantį SUP turinčių mokinių (asmenų) dvasinę harmoniją ir motyvaciją;

6.3. surengti virtualią fotografijų parodą.

**III. PARODOS DALYVIAI**

* 1. Parodoje kviečiami dalyvauti visų Lietuvos ugdymo įstaigų SUP turintys mokiniai. Mokinius projektui ruošia jų tėvai, globėjai/rūpintojai, švietimo pagalbos specialistai, mokytojai, auklėtojai.

**IV. PARODOS ORGANIZAVIMAS IR TVARKA**

* 1. Parodos dalyviai pasitelkdami savarankiškai kūrybinės raiškos priemones iš antrinių žaliavų ir gamtinės medžiagos kuria kalėdines dekoracijas (adventinius vainikus, žaisliukus eglutei).
  2. Kūrybinis darbas nufotografuojamas. Nuotraukos viršutinėje dalyje užrašomas įstaigos pavadinimas (su miesto ar rajono pavadinimu). Kokybiška nuotrauka kartu su dalyvio kortele (1 priedas) atsiunčiama elektroniniu paštu [vuselien@gmail.com](mailto:vuselien@gmail.com) nuo 2022 gruodžio 2 d. iki 2022 m. gruodžio 10 d. Nuo 2022 m. gruodžio 22 dienos atsiųstos kūrybinių darbų nuotraukos bus eksponuojamos ,,Diemedžio‘‘ ugdymo centro internetinėje svetainėje [www.diemedziougdymocentras.lt](http://www.diemedziougdymocentras.lt) .
  3. Dalyvių registracija nuo lapkričio 3 d. iki gruodžio 12 d. [www.semiplius.lt](http://www.semiplius.lt) sistemoje. Pedagogai, švietimo pagalbos specialistai parengę dalyvius ir užsiregistravę <https://www.semiplius.lt/> svetainėje gaus Šilutės rajono švietimo pagalbos pažymą.

**V. BAIGIAMOSIOS NUOSTATOS**

* 1. Dalyviai, pateikdami kūrybinių darbų nuotraukas tampa fotografijų parodos dalyviais, bei sutinka, kad darbai ir autorių asmens duomenys būtų naudojami padėkų parengimui, parodos viešinimui socialiniuose tinkluose.
  2. Parodos organizatoriai pasilieka teisę koreguoti parodos nuostatus.
  3. Visiems parodos dalyviams bus išsiųstos padėkos ir pažymos apie dalyvavimą elektroninių paštu ( prašome teisingai nurodyti el. pašto adresą).
  4. Kontaktai iškilus klausimams: auklėtoja metodininkė Vilma Uselienė tel. +370 63557135, el. p. [vuselien@gmail.com](mailto:vuselien@gmail.com)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

# RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALIOS MENINĖS KŪRYBOS PARODOS „KALĖDŲ SPALVOS“

**DALYVIO KORTELĖ**

|  |  |
| --- | --- |
| **Įstaigos, mokyklos pavadinimas ir adresas** |  |
| **Mokinio, ugdytinio vardas, pavardė** |  |
| **Pedagogo vardas, pavardė, kontaktai (el. paštas, tel. numeris)** |  |

\_\_\_\_\_\_\_\_\_\_\_\_\_\_\_\_\_\_\_\_